
Može li se mejit prenijeti s jednog mjesta na drugo, i kada je dopušteno otkopati ***[kabur](https://pitajucene.com/search/kabur/questions/ "Pretraži pitanja o kaburu")***?


* 
* 
* 
* 
* 
* 
* 

 
Da li je dozvoljeno otvoriti kabur i premjestiti mejjita na drugo mjesto?

Šejhul-islam ***[Ibn Tejmijje](https://pitajucene.com/search/Ibn+Tejmijje/answers/ "Pretraži odgovore od Ibn Tejmijje")*** govorio je: “Mejita ne treba prenositi s jednog mjesta na drugo, osim ako se na mjestu gdje je ukopan nalazi nešto što ga uznemirava.” (Vidjeti: *Medžmu’ul-fetava*, 24/168.)  

Nije dopušteno iskopavati mejita osim kada to iziskuje šerijatski opravdan razlog. Malikijski, šafijski i hanbelijski pravnici razmatrali su situacije u kojima je dopušteno otkopati mejita. Između ostalih, kao opravdan razlog spomenuli su: iskopavanje radi kupanja, ako mejit nije okupan i umotan u ćefine (po mišljenju većine učenjaka, mada neki od njih uvjetuju da iskopavanje bude prije početka raspadanja tijela), potreba za dijelom mezarja (naprimjer, proširivanje puta), prenošenje iz nemuslimanskog u muslimansko mezarje, ako je s umrlim zakopan ***[imetak](https://pitajucene.com/search/imetak/questions/ "Pretraži pitanja o imetku")*** (po mišljenju učenjaka četiri pravne škole) itd. (Vidjeti: *El-Havil-kebir*, 3/62, *Et-Temhid*, 13/140, *El-Muhalla*, 5/114, *El-Medžmu*, 5/268 i 273, *Šerhu Fethil-Kadir*, 2/113, *El-Insaf*, 2/471, 253, *El-Bahrur-raik*, 2/210, *Et-Tadžu vel-iklil*, 2/253, i *Hašijetu Ibni Abidine*, 2/205.) A Allah najbolje zna.  

Odgovorio: Dr. ***[Safet Kuduzović](https://pitajucene.com/search/Safet+Kuduzovi%C4%87/answers/ "Pretraži odgovore od dr. Safet Kuduzović")***


